laion/Wikipedia-Exotic huggingface dataset:
Tartu tänav 19

Tartu tänav 19 on elamu ja ehitismälestis Viljandi kesklinnas aadressil Tartu tänav 19. Hoone on üks Viljandi vanimaid säilinud puithooneid. Ristkülikukujulise pikliku madala põhiplaaniga hoone on ehitatud rõhtpalkidest, poolkelpkatus on kaetud S-kividega. Hoone keskel on paksude kiviseintega mantelkorsten-köök, mida ümbritsevad neli köetavat eluruumi. Peasissekäigu ette on hoone fassaadile 19. sajandi esimesel poolel tehtud ümberehituste käigus lisatud klassitsistlik fassaad, mida ehivad sammasportikus ja kaarjas pandus. 19. sajandi lõpus ja 20. sajandi alguses on hoonele lisatud mitmeid juurdeehitisi, sealhulgas veranda. Interjööris on säilinud üksikuid barokse kujundusega tahveluksi. Hoone on esimene kodanikumaja, mis 1770 paiku ehitati väljapoole linna keskaegset vallikraaviga piiratud territooriumi tolleaegse Tartu maantee äärde. Kuni 1985. aastani elas majas kunstnik Paul Kondas. Tartu tänav 19 kultuurimälestiste riiklikus registris (vaadatud 12.02.2018) Tartu tänav 19 kultuurimälestiste riiklikus registris
Sloveenia 2018. aasta taliolümpiamängudel

SLO Sloveenia osales 2018. aasta taliolümpiamängudel Pyeongchangis 71 sportlasega, kes võistlesid 9 spordialal. https://www.pyeongchang2018.com/en/game-time/results/OWG2018/en/general/noc-entries-slovenia.htm
Zams

Zams on vald (Gemeinde) Austrias Tirooli liidumaal Landecki ringkonnas. Vald asub 767 m kõrgusel merepinnast. Valla pindala on 124,97 km², 1. jaanuaril 2016 elas seal 3414 inimest. Eraldiseisev kirikutorn on linna märkimisväärne tunnusjoon. 1911. aastal põletas tuli pool külast tuhaks ja hävitas enamuse vanast inimese loodust. Torn jäi, ja kirik rajati umbes 50 m eemale. See asub koos naaberlinna Landeckiga valglas Inni ja Sanna jõe lähedal. Sinna viivad vanad teed Vinschgaust, Engadinist, Baierist ja Bodeni järve äärest. Naabervallad on Bach, Fließ, Flirsch, Gramais, Grins, Imst, Kaisers, Landeck, Schönwies, Stanz bei Landeck, Strengen ja Wenns. Zams: Lötz, Rease, Oberdorf, Engere, Oberreit, Unterreit, Siedlung, Riefe Zammerberg: Falterschein, Grist, Kronburg, Lahnbach, Rifenal, Schwaighof, Tatschhof, Anreit Ausserfern: Madau Günther Platter (*1954), Zamsi meer 11 aastat, siis Tirooli kultuuri- ja spordinõunik. Platter oli aastatel 2003–2007 Austria kaitseminister ja 2007–2008 Austria siseminister. 1. juulist 2008 on ta Tirooli kuberner (Landeshauptmann). Nikolaus Schuler (*1756 Fließis), kloostri asutaja Zamsis. Josef Netzer (*1808 Zamsis, †1864), helilooja. Franz Xaver Hauser (*1924 †1999), akadeemiline maalija ja skulptor, pärit Zammerbergist. Romed Mungenast (*1953 †2006), jeniši kirjanik. Anna Zita Maria Stricker (*1994), elukutseline jalgrattur. Kuigi enamikku muid paiku Landecki ringkonnas on kujundanud turism (eriti taliturism), on Zamsis peamised tegevused käsitöö, kaubandus ja muu teenindus. Umbes 5% rahvastikust tegeleb endiselt põllumajandusega, tavaliselt täiendavaks sissetulekuks, eriti Zammerbergi juures. Landeck-Zams raudteejaam Via Claudia Augusta Via Alpina Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019. Zamsi turismiinfo Zammer Lochputz Veneti köisraudtee
Põhja-Korea 2018. aasta taliolümpiamängudel

PRK Põhja-Korea osales 2018. aasta taliolümpiamängudel Pyeongchangis 10 sportlasega, kes võistlesid 4 alal. Lisaks osales 12 Põhja-Korea jäähokimängijat Korea ühendnaiskonnas. Ryom Tae-ok ja Kim Ju-sik võistlesid paarissõidus. Põhja-Koread esindasid Choe Un-song ja Jong Kwang-Bom. Han Chun-gyong ja Pak Il-chol võistlesid meeste 15 km vabastiilis ning Ri Yong-gum naiste 10 km vabastiilis. Meestest võistlesid Choe Myong-gwang ja Kang Song-il ning naistest Kim Ryon-hyang. "Arhiivikoopia". Originaali arhiivikoopia seisuga 28. veebruar 2018. Vaadatud 12. veebruaril 2018.{{netiviide}}: CS1 hooldus: arhiivikoopia kasutusel pealkirjana (link) Põhja-Korea olümpiamängude kodulehel
Tower Bridge

Tower Bridge on tõste- ja rippsild Ühendkuningriigi pealinnas Londonis. Viktoriaanlikul ajastul aastatel 1886–1894 ehitatud uusgooti stiilis sild asub The Tower of Londoni lähedal ning on muutunud linna sümboliks, Thamesi jõe väravaks. Thamesi jõgi Tower Tõstesild Rippsild
Innud

Innud (varem tuntud ka Prantsuse kolonistide antud nime järgi Montagnais 'mägirahvad') on indiaalastest põliselanikud Kanada idarannikul, mida nad nimetavad Nitassinaniks ('meie maa'), mis koosneb enamasti Québeci praegusest provintsist ja mõnest Labradori poolsaare kirdeosast. Nende esivanemad olid kütid-korilased.
Süstik

Süstik on etnograafias kangaspuude ja kudumismasina koelõnga juhtimise süstakujuline vahend. Süstiku sees on poolivarras, millel keerleb lõngapool. Süstikuga heidetakse koelõng lõimelõngade vahelt läbi. EE Entsüklopeedia
Joe Cole

Joe Cole (õieti Joseph John Cole; sündis 8. novembril 1981 Londonis) on Inglismaa jalgpallikoondise endine poolkaitsja. Cole on West Ham Unitedi kasvandik. Juba väga noorelt pälvis tähelepanu, kui lõi Inglismaa noortekoondises Hispaania vastu 7 väravat inglaste 8-st. Ta mängis sarnases stiilis nagu tollane inglaste täht Paul Gascoigne ja talle ennustati suurt kuulsust. Cole debüteeris West Hami esinduskoosseisus 17-aastaselt. 21-aastaselt sai ta klubi kapteniks; samal aastal kukkus West Ham Premier League'ist välja. 2003. aastal siirdus Cole 6,6 miljoni naelsterlingi eest Chelseasse. Esialgu, Claudio Ranieri käe all, oli Cole'il raskusi põhikoondisse pääsemisega. Kui Chelsea peatreeneriks sai José Mourinhost, sai Cole koha põhirivistuses. Hooajal 2004–2005 lõi ta 10 väravat, tuli Inglismaa meistriks ja võitis liiga karika. Chelseas mängis ta kuni 2010. aasta juunini. 2010. aasta kolis Cole Liverpooli. Järgmisel suvel anti poolkaitsja laenuks Prantsusmaa Ligue 1 klubile Lille OSC. Cole debüteeris Inglismaa rahvuskoondises 25. mail 2001 mängus Mehhiko vastu. Ta kuulus 2002. aasta jalgpalli maailmameistrivõistluste ja 2004. aasta Euroopa meistrivõistlustel meeskonda, kuid ei pääsenud kummalgi platsile. Cole osales ka 2006. aasta maailmameistrivõistlustel Saksamaal. Seal mängis ta ühes mängus, alagrupi avamängus Paraguay vastu. 13. juuni 2009 seisuga on ta koondises mänginud 53 korda ja löönud 10 väravat. Oma avavärava Inglismaa meeskonnas lõi ta 3. juunil 2003 sõprusmatšis Serbia ja Montenegro vastu. Matš lõppes 2:1 ja Cole lõi viimase, võiduvärava. 6. juunil 2007 lõi Cole avavärava ka Tallinnas EM-valikmängus Eesti jalgpallikoondisega. Kohtumise võitis Inglismaa 3:0. Cole on tulnud Inglismaa meistriks 2005., 2006. ja 2010. aastal ning meistrivõistlustel teisele kohale 2004., 2007. ja 2008. aastal. Inglismaa karikavõistlused jalgpallis võitis ta Chelsea meeskonnaga 2007 ja 2008. Liiga karikafinaali võitis ta 2005 ja 2010 ning karikasarjas teiseks tuli ta 2008. 2008. aastal valiti ta Chelsea aasta mängijaks. West Ham Unitedi aasta mängija: 2003 Chelsea aasta mängija: 2008 Joe Cole on 175 cm pikk. Cole abiellus 20. juunil 2009 personaaltreener Carly Zuckeriga.
104

104. aasta Sajandid: 1. sajand - 2. sajand - 3. sajand Aastakümned: 50. aastad 60. aastad 70. aastad 80. aastad 90. aastad - 100. aastad - 110. aastad 120. aastad 130. aastad 140. aastad 150. aastad Aastad: 99 100 101 102 103 - 104 - 105 106 107 108 109 ... ... ...
TKM KING

TKM KING on Eesti ettevõte, mis on spetsialiseerunud jalatsite jaemüügile. TKM KING on ettevõtte Tallinna Kaubamaja Grupp tütarettevõte. TKM KING asutati 2013 ettevõtete OÜ Suurtüki NK ja AS ABC King ühendamise tulemusena. TKM KINGil on kaks kaubamärki: ABC King ja SHU. 2017 oli TKM KINGi müügitulu 11 miljonit eurot. TKM KINGis töötab umbes 132 inimest. https://www.nginvest.ee/tkm_king/ (vaadatud 12.02.2018) Ettevõtte koduleht
105

◄ | 1. sajand | 2. sajand | 3. sajand | ► ◄ | 70. aastad | 80. aastad | 90. aastad | 100. aastad | 110. aastad | 120. aastad | 130. aastad | ► ◄◄ | ◄ | 101 | 102 | 103 | 104 | 105 | 106 | 107 | 108 | 109 | ► | ►► 105. aasta oli 2. sajandi 5. aasta. 11. märtsil leiutati Hiinas paber. Vana-Rooma konsuliteks olid Tiberius Iulius Candidus Marius Celsus, Gaius Antius ja Aulus Iulius Quadratus. Daakiast sai Rooma provints. ... Evaristus, 5. paavst
Lõuna-Korea 2018. aasta taliolümpiamängudel

KOR Lõuna-Korea (Korea Vabariik) osales korraldajamaana 2018. aasta taliolümpiamängudel Pyeongchangis 122 sportlasega, kes võistlesid kõigil kavas oleval 15 spordialal. Kuldmedali võitsid kiiruisutajad Lim Hyo-jun, Choi Min-jeong ja Lee Seung-hoon, skeletonisõitja Yun Sungbin ja Korea lühirajauisutamise teatenaiskond. *Jäähokinaiskond on moodustatud Lõuna- ja Põhja-Korea sportlastest ning võistleb ühendatud Korea lipu all. https://web.archive.org/web/20180228024356/https://www.pyeongchang2018.com/en/game-time/results/OWG2018/en/general/noc-entries-republic-of-korea.htm
106

106. aasta Sajandid: 1. sajand - 2. sajand - 3. sajand Aastakümned: 50. aastad 60. aastad 70. aastad 80. aastad 90. aastad - 100. aastad - 110. aastad 120. aastad 130. aastad 140. aastad 150. aastad Aastad: 101 102 103 104 105 - 106 - 107 108 109 110 111 Traianus rajas Arabia Petraea provintsi ning viis lõpule Daakia vallutuse Traianus vallutas Nabateani kuningriigi Araabias ... ...
Hof

Hof on kreisivaba linn Saksamaal Baieri liidumaal Ülem-Frangimaal. Asub Saale kaldal. Hof oli tuntud kui õllepruulijate linn. Seal on asunud kuni 12 iseseisvat pruulikoda. Linnas on ka arenenud tekstiilitööstus. Hof tekkis 1080. aasta paiku Rekkenze nimelise külana. Asulat on kirjasõnas esmamainitud 1214. aastal. Linnaõigused saadi 1319. aastal. Linn langes 1792 preislaste kätte ja 1806 läks see prantslaste võimu alla. 1810. aastast kuulus Hof Baieri kuningriigi koosseisu. 1823. aastal hävis linn peaaegu täielikult tules. Hofi teater Pearaudteejaama hoone Schilleri-nimeline gümnaasium Labyrinth Register of German municipalities (2022), vaadatud 7.10.2023. https://www.statistik.bayern.de/mam/produkte/veroffentlichungen/statistische_berichte/a1200c_202244.xla Hofi koduleht
Electronic Arts

Electronic Arts Inc. (EA) on Ameerika videomänge tootev ettevõte, mis asub USA California osariigis Redwood Citys. Koduleht
Õpilasleiutajate riiklik konkurss

Õpilasleiutajate riiklik konkurss (mõnes allikas ka noorte leiutajate riiklik konkurss) on Eesti Teadusagentuuri korraldatav konkurss, mis toimub alates 2008. aastast. Konkurssi korraldas aastail 2008–2012 sihtasutus Archimedes, seejärel liideti Archimedese teaduskoostöö keskus Eesti teadusfondiga, misjärel tekkis uus asutus – ETAg. Ettevõtmise eesmärk on väärtustada teadus- ja arendustegevust ning innovatsiooni õpilaskonnas, stimuleerida õpilaste aktiivsust teadus- ja arendustegevuse ning innovatsiooni alal ning avaldada tunnustust väljapaistvaid tulemusi saavutanud õpilastele ja õpilaskollektiividele, nende juhendajatele ja õpetajatele ning koolidele. Konkurssi rahastab Haridus- ja Teadusministeerium. Kokku on kuni 2017. aastani (kaasa arvatud) konkursile saadetud üle 7200 leiutise idee. Konkursile laekunud töödest on valminud rändnäitus, mida koolid saavad soovi korral omale tasuta tellida. Seoses Eesti Vabariigi 100. aastapäevaga otsiti koos Eesti Rahvusringhäälingu ja Riigikantselei Eesti Vabariik 100 toimkonnaga 2016. ja 2017. aasta konkursi 6–12-aastaste osalejate hulgast neid, keda portreteerida vabariigi juubeliaastal valmivas leiutajate raamatus ning kellest filmida minidokumentaalfilmid „Leiutades Eestit“, mis on eetris Eesti Televisioonis ja mille koduleht asub ERRi Lastejaamas. Õpilasleiutajate riiklik konkurss Eesti Teadusagentuur
Dalal Midhat-Talakić

Dalal Midhat-Talakić (sündinud 5. augustil 1981 Sarajevos) on Bosnia ja Hertsegoviina laulja. Ta esindas koos Deeni, Ana Rucneri ja Jalaga 2016. aasta Eurovisiooni lauluvõistlusel Bosnia ja Hertsegoviinat lauluga "Ljubav je". Laul sai oma poolfinaalis 104 punktiga 11. koha ega pääsenud finaali.
Ana Rucner

Ana Rucner (sündinud 12. veebruaril 1983 Zagrebis) on Horvaatia tšellist. Ta esindas koos Deeni, Dalali ja Jalaga 2016. aasta Eurovisiooni lauluvõistlusel Bosnia ja Hertsegoviinat lauluga "Ljubav je". Laul sai oma poolfinaalis 104 punktiga 11. koha ega pääsenud finaali. Ta on abielus Horvaatia laulja Vlado Kalemberiga, kes esindas aastal 1984. aasta Eurovisiooni lauluvõistlusel Jugoslaaviat; neil on ühine laps.
Uus maailmakord

Vandenõuteooria kohta kohta vaata artiklit Uus maailmakord (vandenõuteooria). Uus maailmakord (ladina keeles novus ordo mundi; inglise keeles new world order) on väljend suurriikide vaheliste rahvusvaheliste suhete ja üleilmastumise kohta. Uus maailmakord on ühiskonnasüsteem, mis tugineb valgustuslikul haridussüsteemil, riikide ühisel kaitsel, vabaturu majandusel ja inimsusel (humanismil). Arutelud uue maailmakorra üle puhkesid pärast Esimest maailmasõda (sündis Rahvasteliit), pärast Teist maailmasõda (sündisid ÜRO, EL, NATO ja Bretton Woodsi süsteem) ja pärast külma sõda. Väljend tähistab riikidevahelistes suhetes ühiseid julgeoleku- ja koostöökavasid (läbirääkimised ja lepingute järgimine on olulisemad kui jõu kasutamine). Vahel kasutatakse rööpselt põhimõistega maailmakord. Kuigi Ameerika Ühendriikide presidendid on kõnelenud uuest maailmakorrast, nagu oleks see saabumas, ei võta see kuju ilmselt niipea. Uus maailmakord, kui seniolematu olu sünnib vastustest järgmistele küsimustele: Mis on rahvusvahelise korra põhiüksus? Millised on nende üksuste võimalused koostööks? Milliste eesmärkide nimel üksused koos tegutsevad?
Jasmin Fazlić

Jasmin Fazlić Jala (esinejanimega Jala Brat; sündinud 12. oktoobril 1986 Sarajevos) on Bosnia ja Hertsegoviina laulja. Ta esindas koos Deeni, Dalali ja Ana Rucneriga 2016. aasta Eurovisiooni lauluvõistlusel Bosnia ja Hertsegoviinat lauluga "Ljubav je". Laul sai oma poolfinaalis 104 punktiga 11. koha ega pääsenud finaali.
Brent Sancho

Brent Sancho (sündinud 13. märtsil 1977 Port of Spainis) on Trinidadi ja Tobago jalgpallikoondise endine kaitsja. Sancho õppis St. Johni Ülikoolis New Yorgis. Ta mängis pikka aega USA-s, enne kui siirdus Šotimaale Dundee FC-sse 2003–2004 hooajaks. Eduka hooaja järel läks ta Gillinghami. Sancho tõusis kiiresti fännide lemmikuks, kui tema abiga sai meeskond 6 võitu järjest. Ta valiti Trinidadi ja Tobago koondvõistkonda 2006. aasta maailmameistrivõistlustele, mis toimusid Saksamaal. Ta lõpetas jalgpallurikarjääri Trinidadi ja Tobago klubis North East Stars 2010. aastal. Sancho debüteeris Trinidadi ja Tobago rahvuskoondises 12. oktoobril 1999 Panama vastu. Ta mängis koondvõistkonnas aastatel 1999–2006 43 mängus. 2006. aasta MM-i kolmandas ehk viimases alagrupimängus Paraguay vastu lõi ta kaotusseisus omavärava. Mängu võitis Paraguay 2:0. Trinidad ja Tobago kaheksandikfinaali ei jõudnud. Brent Sancho on 185 cm pikk ja kaalub 84 kg.
Deen

Fuad Backović (esinejanimega Deen; sündinud 12. aprillil 1982 Sarajevos) on Bosnia ja Hertsegoviina laulja. 2004. aasta Eurovisiooni lauluvõistlusel Istanbulis esindas ta Bosnia ja Hertsegoviinat lauluga "In the Disco". Laul sai finaalkontserdil 91 punktiga üheksanda koha. 2016. aasta Eurovisiooni lauluvõistlusel Stockholm esindas ta koos Ana Rucneri, Dalali ja Jalaga Bosnia ja Hertsegoviinat lauluga "Ljubav je". Laul sai oma poolfinaalis 104 punktiga 11. koha ega pääsenud finaali.
Latviešu Ārste

Latviešu Ārste (läti vanas kirjaviisis "Latweeschu Ahrste") oli eestikeelse väljaande "Lühhike öppetus" läti keelde tõlgitud väljaanne. See ilmus 1768-1769 Peter Ernst Wilde väljaandmisel ja selle tõlkis läti keelde Jacob Lange[küsitav]. See oli esimene lätikeelne tervishoidu käsitlev perioodiline väljaanne.
Trinidadi ja Tobago jalgpallikoondis

Trinidadi ja Tobago jalgpallikoondis on Trinidadi ja Tobago rahvuskoondis jalgpallis. Dwight Yorke, Kenwyne Jones Trinidadi ja Tobago jalgpallikoondis 2006. aasta jalgpalli maailmameistrivõistlustel Koduleht
Seitse surmapattu

Seitse surmapattu on kristlikes õpetustes olev kogum patte. Nende hulka liigitatakse otseselt ebamoraalsust esile kutsuvad tegevused ja harjumused. Tavaliselt kuuluvad surmapattude hulka uhkus (superbia), ahnus (avaritia), iha (luxuria), kadedus (invidia), aplus (gula), viha (ira) ja laiskus (acedia). Surmapatud vastanduvad kristlikele voorustele. Need patud on tihti naturaalsete olekute või vajaduste väärdunud või liialdatud versioonid (näiteks aplus on söömise vajaduse liialdus). Kristlus Patt Tucker, Shawn (2015). The Virtues and Vices in the Arts: A Sourcebook. Cascade. ISBN 1625647182. Aquinas, Thomas (20. august 2013). Summa Theologica (All Complete & Unabridged 3 Parts + Supplement & Appendix + interactive links and annotations) (inglise). e-artnow. ISBN 9788074842924.
Augustin-Louis Cauchy

Augustin Louis Cauchy (prantsuse [oɡystɛ̃ lwi koʃi]; 21. august 1789 – 23. mai 1857) oli prantsuse matemaatik ja füüsik, kes andis suure panuse matemaatilise analüüsi arengusse. Ta oli üks esimesi, kes sõnastas ja tõestas matemaatilisi teoreeme rangelt, jättes kõrvale varasemate autorite heuristilised põhimõtted algebras. Ta rajas peaaegu üksinda kompleksmuutuja funktsioonide teooria.
Raúl González Blanco

Raúl González Blanco (tuntud ka kui Raúl; sündinud 27. juunil 1977 Madridis) on endine Hispaania jalgpallur, ründaja. Raúl on Hispaania jalgpallikoondise paremuselt teine väravakütt läbi aegade. Ta mängis aastatel 1994–2010 Madridi Realis, kuid juuniorina mängis ka rivaalklubis Madridi Atlético. Raúl mängis esimese mängu Hispaania jalgpallikoondises 9. oktoobril 1996 Tšehhi meeskonna vastu. Kui Fernando Hierro 2002. aastal lõpetas, sai Raúlist nii riigi jalgpallikoondise kui ka Madridi Reali kapten. 4. märtsil 2006 täitus Raúlil 400 kohtumist Hispaania La Ligas. Hispaania kõrgliigas osales ta kokku 540 mängus ja lõi ta 228 väravat. Ta on läbi aegade enim liigamänge ja üldse enim mänge Madridi Real särgis pidanud mängija. Ta võitis Realiga kuus korda La Liga (1994–95, 1996–97, 2000–01, 2002–03, 2006–07, 2007–08) ja kolm korda UEFA Meistrite liiga. Kuna Raul ei saanud viimastel aastatel piisavalt mänguaega Madridi Realis ning klubi uus treener Jose Mourinho ei tahtnud legendaarset jalgpallurit vahetuspingil hoida, läks Raul Saksamaa Bundesligale esinema Schalke 04 meeskonnas. Seal mängis ta põhikoosseisus ründajana koos Klaas-Jan Huntelaariga. 2006. aastal lõpetas ta koondisekarjääri. Hispaania jalgpallikoondises mängis ta 102 korda ja lõi 44 väravat. Jalgpallurikarjääri lõpetas ta 2015. aastal USA-s New York Cosmoses. Raúl on 180 cm pikk.  Raúl González Blanco – pildid, videod ja helifailid Wikimedia Commonsis
François Viète

François Viète (ladina k. Franciscus Vieta; 1540 – 23. veebruar 1603) oli prantsuse matemaatik, kelle töö algebras oli tähtis samm tänapäevase algebra suunas. Ta kasutas valemites tähti parameetritena. Ametilt oli ta jurist. Üldkujulise ruutvõrrandi a x 2 + b x + c = 0 {\displaystyle ax^{2}+bx+c=0} lahendid x 1 {\displaystyle x_{1}} ja x 2 {\displaystyle x_{2}} rahuldavad võrdusi x 1 + x 2 = − b a {\displaystyle x_{1}+x_{2}=-{\frac {b}{a}}} , x 1 x 2 = c a {\displaystyle x_{1}x_{2}={\frac {c}{a}}} . Taandatud ruutvõrrandi x 2 + p x + q = 0 {\displaystyle x^{2}+px+q=0} lahendid x 1 {\displaystyle x_{1}} ja x 2 {\displaystyle x_{2}} rahuldavad võrdusi x 1 + x 2 = − p {\displaystyle x_{1}+x_{2}=-p} , x 1 x 2 = q {\displaystyle x_{1}x_{2}=q} .
Reutte ringkond

Reutte ringkond on ringkond Austrias Tiroolis. See külgneb põhjas Baieriga (Saksamaal), lõunas Imsti ja Landecki ringkondadega ning läänes Bregenzi ja Bludenzi ringkondadega (mõlemad Vorarlbergis). Ringkonna pindala on 1236,4 km², seal elas 1. jaanuaril 2012. aastal 31 758 inimest ja asustustihedus on 26 in/km². Ringkonna halduskeskus on Reutte. Ringkonnas on järgmised orud: Lechtal, Tannheimer Tal ja niinimetatud Zwischentoren Reutte ja Ferni kuru vahel. Mäestikud ringkonnas hõlmavad osi Lechtali Alpidest, Wettersteini mägedest, Allgäu Alpidest ja Tannheimi mäestikust. Tuntumad järved on Plansee, Heiterwanger See, Haldensee ja Vilsalpsee. Ringkonnas on järgmised vallad: Bach Berwang Biberwier Bichlbach Breitenwang Ehenbichl Ehrwald Elbigenalp Elmen Forchach Grän Gramais Häselgehr Heiterwang Hinterhornbach Höfen Holzgau Jungholz Kaisers Lechaschau Lermoos Musau Namlos Nesselwängle Pfafflar Pflach Pinswang Reutte Schattwald Stanzach Steeg Tannheim Vils Vorderhornbach Wängle Weißenbach am Lech Zöblen
Aadama loomine

"Aadama loomine" (itaalia keeles "La Creazione di Adamo") on osa Michelangelo maalitud freskost Sixtuse kabeli laes. See on maalitud umbes vahemikus 1508–1512. See illustreerib esimese inimese Aadama loomist, piibli esimesest Moosese raamatust. Fresko on suurema ja keerulise ikonograafia osa ning on esimese Moosese raamatu paneelidest kronoloogiliselt neljas. Pildil olevad peaaegu puutuvad Jumala ja Aadama käed on saanud ikooniliseks inimlikkuse sümboliks. Maali on taasloodud lõpututes imitatsioonides ja paroodiates. Gardner, Helen; Kleiner, Fred S. (2009). Gardner's Art Through the Ages. A Concise Global History (2nd ed.). Stamford, Connecticut: Cengage Learning. Lk 265. ISBN 978-0-495-50346-0. Katz, Jamie (10. aprill 2009). "The Measure of Genius". Smithsonian.com. Originaali arhiivikoopia seisuga 3. detsember 2013. Vaadatud 13. veebruaril 2018. Teixeira, Nuno. "Pop Culture Art Inspired By Michelangelo's The Creation Of Adam". bitrebels.com.
Akreditiiv

Akreditiiv on rahvusvahelises kaubanduses hästi tuntud ja levinud arveldusviis, kus pank võtab endale tagasivõtmatu kohustuse maksta kauba, teenuse või muu sarnase eest. See on üks kõige mitmekülgsematest ja turvalisematest vahenditest rahvusvaheliselt tegutsevatele ettevõtetele. Aitab vähendada riske; aitab vältida ettemakset; võimaldab saada finantseerimist; võimaldab teha äri suurema riskiga piirkondades; tehingus järgitakse rahvusvahelisi reegleid. Raha kaotamise riskivõimaluse vähendamine ostja jaoks; maksed tehakse pärast müüja lepinguliste kohustuste täitmist; omandiõiguse üle andmine ostjale juba teele pandud kauba kohta peab toimuma akrediteerimislepingus märgitud aja jooksul. Saate kauba eest tasu kätte õigel ajal; akreditiiviga saab paremini rahavooge juhtida. Kõigepealt lepivad ostja ja müüja kokku, et kauba eest maksmiseks kasutatakse akreditiivi. Seejärel läheb ostja oma panka ja taotleb müüja kasuks akreditiivi avamist. Kuna akreditiivi avades garanteerib pank saajale makse tegemise, peab pank enne akreditiivi väljastamist tegema ostja kohta krediidiotsuse. Ostja pank saadab akreditiivi avamise sõnumi müüja panka, kes sellest müüjale teatab. Müüja paneb kauba teele ning esitab kaubadokumendid oma panka. Müüja pank saadab kullerpostiga dokumendid ostja panka. Kui dokumentide vastavus on kindlaks tehtud, siis ostja pank maksab müüjale raha või annab lubaduse maksta maksepäeval. Seejärel antakse kaubadokumendid üle ostjale. Akreditiivi ei saa tagasi võtta ega muuta ilma müüja nõusolekuta ehk ostja ei saa tehingut peatada ega maksest keelduda. Müüja peab raha saamiseks esitama pangale vaid akreditiivis nõutud dokumendid, kuid raha ei maksta välja, kui dokumendid ei kinnita akreditiivi tingimuste täitmist müüja poolt. Olenemata sellest, millist makseviisi kasutada, jäävad alati riskid, mida ei saa täielikult vältida – näiteks avatud arvega arveldamisel raha mittesaamise risk, akreditiivi kasutamise puhul kauba saatmata jätmise risk jne. Pangagarantii ongi mõeldud lepingute täitmata jätmisest tulenevate rahaliste kulude kiireks ja lihtsaks hüvitamiseks panga poolt. Kaubandustehingutes kasutatakse mitut tüüpi akrediteeringuid. Kinnitatud akreditiiv Kinnitamata akreditiiv Kohe makstav akreditiiv Edasilükatud maksega akreditiiv Edasikantav akreditiiv Mitte edasikantav akreditiiv Uuenev akreditiiv Ootel akreditiiv Impordi-/ekspordi akreditiiv Back-to-back akreditiiv Tühistatav akreditiiv Mitte tühistatav akreditiiv Mitte edasikantav akreditiiv "What is letters of credit?". Vaadatud 13.02.2018. "Letters of Credits". export.gov. 27.04.2016. Originaali arhiivikoopia seisuga 17.04.2018. Vaadatud 13.02.2018. "Letter of Credit". Investopedia. Vaadatud 13.02.2018. "Letters of Credit". Vaadatud 13.02.2018. "Akreditiiv". Vaadatud 13.02.2018. Jay Wagner. "What Is a Letter of Credit? - Definition, Types & Example". Vaadatud 13.02.2018. "Standby Letter of Credit - SLOC". Investopedia. Vaadatud 13.02.2018. "Letters of Credit | What are the different types of Letter of Credit?". Trade Finance Global. Vaadatud 13.02.2018.